دي قصتين من أماكن مختلفة في العالم. ممكن تبان غريبة بس صدق أو لا تصدق، كلهم حقيقيين!
John Lee كان راجل إنجليزي رفض إنه يتشنق! في ١٨٨٤ البوليس قال إن Lee قتل ست عجوزة كان بيشتغل معاها. ماكانش في أي دليل إن Lee قتل الست دي. Lee قال للبوليس إنه معملش كده، بس محدش صدقه وكان المفروض يتشنق. لكن يوم الشنق، الباب اللي في الأرض، اللي المفروض جسم Lee يقع منه، مافتحش. حاولوا تلات مرات بس في كل مرة الباب فضل مقفول، مع إنه كان شغال كويس اليوم اللي قبله. في الآخر رجعوه السجن، وعاش هناك اتنين وعشرين سنة. وطول الوقت، John Lee قال إنه مقتلش الست، وكان مؤمن إن دي كانت "إيد ربنا" اللي أنقذته من الموت شنقاً.
البوليس في Venezuela في أمريكا الجنوبية تبع راجل لحد بيته ليلة. كان هو الحرامي اللي عايزين يمسكوه. بس نص بيته كان واقف في Venezuela والنص التاني كان واقف في Colombia، جارة Venezuela. لما البوليس دخل البيت، الراجل جري فوق أوضة نومه، اللي كانت في Colombia، واتصل بالمحامي بتاعه. بوليس Venezuela مكانش مسموح لهم يدخلوا Colombia فمقدروش يدخلوا أوضة النوم. طلبوا المساعدة من بوليس Colombia. بوليس Colombia رفض يساعد عشان جريمة الراجل مكانتش جريمة في Colombia. في الآخر، بوليس Venezuela سابوا الموضوع ورجعوا القسم.
إيه اللي نعرفه عن الباب اللي في الأرض؟
كان بيفتح في اليوم اللي قبل الشنق. كان مكسور من زمان. بعد تلات مرات، فتح. جثة John Lee وقعت منه.